Dit is amper 'n maand sedert ons land deur geweld en plundering in KwaZulu-Natal en dele van Ga-ga-teng opgevlam het.
Gedurende hierdie tyd was ons getuies van buitengewone dade van erge misdade deur individuele en korporatiewe burgerskap. Ons het ook 'n heeltemal verwagte optrede van die intelligensie- en veiligheidsdiens en die Suid -Afrikaanse Polisiediens (SAPD) gesien, so asof hulle baie gelukkig is om te kyk hoe groot winkels en store afbrand terwyl hulle selfs meedoen aan die diefstal van goedere in die betrokke winkels en store.
Ons het baie gehoor oor 'herbou' en 'aanspreeklikheid' oor wat op daardie noodlottige dae in Julie gebeur het – nie dat dit nou op 'n einde is nie; net vandag weer is daar in Natal plekke op dieselfde wyse beroof wat bewys dat die vorige gebeure slegs fase een van die hele beplanning is, presies soos hulle ons self gewaarsku het. Ons sal baie naïef wees as ons dink hierdie was die laaste van die opswepings deur die EFF. Hulle staan gereed met goedtoegeruste weermagslede en toerusting om die hele land aan die brand te kry.
Maar kyk hoe spreek die ANC-president die land hieroor aan, nl dat dit slegs 'n insident was en: "Ons weet wie hulle is".
Onmiddellik hierna sê die minister van verdediging, Nosiviwe Mapisa-Nqakula, dat die president verkeerd was en dit slegs 'n 'opstand' was, maar kort daarna sê sy weer sy het 'n fout gemaak om dit so te stel.
Dit is belangrik om dinge op die naam te noem. As 'n mens eerlik die land moet verteenwoordig, beteken dit dat jy verantwoordelikheid neem om dinge op die naam te noem en dan daarvolgens op te tree. Diegene met oneerlike motiewe, veral tydens 'n krisistyd, probeer om verdoemende feite te verdoesel en te versteek. Dit is wat Mapisa-Nqakula en haar bende doen.
Toe Ramaphosa sê "ons weet wie hulle is", het hy maar net die woorde van al die Suid -Afrikaanse politici gebruik, en soos in konteks is dit totaal betekenisloos. Hy het onder andere belowe dat die oortreders "die volle mag van die wet in die gesig staar". Dit laat Ramaphosa maar pateties lyk dat daar nou weke verloop het en die enigste arrestasie die perifere-insluitend 'n voormalige Ukhozi FM DJ is. Die aanstigters (EFF) moet nog gearresteer word – wat nooit sal gebeur nie, selfs al het die Daily Maverick verskeie artikels gepubliseer met die name van spesifieke persone wat na bewering deel was van die beplanning van hierdie opstand.
Dit lyk asof die SAPD werklik deel van hierdie beplanning was, daarom so min sigbaar was op tonele van die verskeie rooftogte, en selfs op videos verskyn het waar hulle deel was van die diefstalle in talle winkels waar hulle op kamera duidelik sigbaar was om goedere in hulle SAP-voertuie te pak. En dan kan ons ook verstaan waarom daar so min van hulle in bogenoemde aksie was aangesie in dieselfde tyd 'n pakhuis vol ammunisie in Natal in die nag beroof is van miljoene rondtes en na Gauteng vervoer is onder polisie-begeleiding.
Nou is die vraag: wat is die polisie in Gauteng van plan om met die biljoene ammunisierondtes te doen? Sou Siener van Rensburg se visioen dalk waar word waar die groot burgerlog in Transvaal begin, waar ons een nag sal besef dat ons omsingel is en dankbaar is dat ons betyds voorbereiding getref het?